Source: http://amosnews.ro/basescu-despre-decizia-ccr-privind-abuzul-serviciu-nimic-mai-constitutional-2016-06-16
Timestamp: 2020-08-03 20:05:33+00:00
Document Index: 8818374

Matched Legal Cases: ['CCR ', 'CCR ', 'CCR ', 'CCR ', 'articolul 297', 'CCR ', 'CCR ', 'CCR ', 'CCR ']

Băsescu, despre decizia CCR privind abuzul în serviciu: Nimic mai constituțional | Agenţia AMOS News
Publicat: 16 Iunie, 2016 - 14:10
Băsescu, despre decizia CCR privind abuzul în serviciu: Nimic mai constituțional
Traian Băsescu a comentat, joi, pe Facebook, decizia prin care judecătorii CCR au stabilit că abuzul în serviciu este parțial neconstituțional.
”Nu fiţi furioşi pe democraţie! CCR a constatat necostituţionalitatea sintagmei “defectuos” din articolul 297 a NCP şi a cerut înlocuirea acesteia cu formularea “prin încălcarea legii”. Nimic mai simplu, nimic mai limpede, nimic mai constituțional pentru a da claritate acuzaţiei de abuz în serviciu, dar şi pentru a preveni abuzurile procurorilor”, a notat Traian Băsescu pe Facebook.
”Unii cred că anticorupţia se poate face fără încadrarea acţiunii procurorilor şi judecătorilor strict în lege, precum s-a făcut exterminarea burgheziei şi moşierimii în anii 50? Dacă vrem să fim un stat democratic, oare cel acuzat de procuror şi trimis în judecată nu are dreptul să ştie precis articolul de lege pe care l-a încălcat? Eu susţin că orice cetăţean are acest drept”, a adăugat fostul președinte.
Curtea Constituțională a României a admis, miercuri, că abuzul în serviciu este parțial neconstituțional. Astfel, articolul de lege trebuie redefinit. CCR a decis că sintagma ''în mod defectuos'', cuprinsă în cadrul reglementării infracțiunii de abuz în serviciu, se va transforma în formularea „prin încălcarea legii”.
Tăriceanu, decizia CCR privind abuzul în serviciu: Aștept de la ministrul Justiției o definire clară a pragului
Băsescu, după decizia CCR privind Statutul parlamentarilor: "Yes!"
CCR va discuta excepţiile privind abuzul în serviciu
Băsescu, dosarul "Belina": A fost un trafic de influență, nu are nimic în comun cu abuzul în serviciu
Iohannis, pragul la abuzul în serviciu: Aștept cu mare interes deznodământul
Băsescu, despre disputa de la Senat: Tăriceanu, abuz în serviciu grosolan
Băsescu, despre declaraţia lui Putin privind neizolarea Rusiei: E corectă